**Hjælpemidler til accelererede Rehabiliteringsforløb.**

**1.0 Målgruppe for midlertidigt udlån af rollator og eller badebænk.**

Hvis det vurderes at borger efter endt rehabiliteringsindsats ikke længere skal anvende nedenstående hjælpemidler, kan teamet udlåne hjælpemidler, så borgeren kan opnå de opstillede mål hurtigt og effektivt.

**2.0 Målgruppe der ikke kan låne hjælpemidler**

Hvis det i forbindelse med den tværfaglige udredning vurderes at borger efter al sandsynlighed vil have behov for enten badebænk eller rollator, også efter rehabiliteringsforløbet er afsluttet, anmodes borger/pårørende om at indkøbe effekterne.

**3.0 Hvad og hvordan udlånes?**

* Hver klynge har 3 rollatorer og 3 badebænke til udlån.
* Hjemmeplejens teamledere aftaler indbyrdes, hvor disse effekter bedst opbevares, når de ikke er udlånt.
* Der påsættes skilt med: ” midlertidigt udlånt af Næstved Kommune”
* På en tavle i teamlokalet noteres, hvem der har lånt hvad og fra hvornår.
* Teamet sikrer, at effekterne kommer ud i hjemmet
* Terapeuten sikrer, at hjælpemidlet tilpasses borgeren

**4.0 Hjemtagning**

Hjælpemidlet rengøres i borgerens hjem, inden det tages retur til klyngedepotet.

Der afvaskes med en damper. Damperen befinder sig på Birkebjergcentret og Kildemarkscentret.

**5.0 Afslut udlån**

Udlånes slettes fra tavle i teamlokalet.